Anotācija (ex-ante) 25-TA-1840
Izdrukāts 29.07.2026. 22.51 - 4.0 Redakcija
Anotācija (ex-ante) 25-TA-1840
Izdrukāts 29.07.2026. 22.51 - 4.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Profesionālās izglītības likumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Attīstības plānošanas dokuments
Apraksts
Valdības rīcības plāna Deklarācijas par Evikas Siliņas vadītā Ministru kabineta iecerēto darbību īstenošanai 25.2. pasākums: “Pārskatīts esošais augstākās izglītības finansēšanas modelis, to pārorientējot no procesa uz rezultātu un izstrādāts pilotprojekts par institucionālā finansējuma ieviešanu. Pēc pilotprojekta rezultātiem tiks ieviests institucionālais finansējums visās valsts augstākās izglītības iestādēs. Nodrošināts sniegumā balstīts tautsaimniecības transformācijai nepieciešamais valsts finansējums zinātnei.”
1.2. Mērķis
Mērķa apraksts
Nodrošināt institucionālā un snieguma finansējuma piešķiršanas mehānisma ieviešanu, saskaņā ar likumprojektu “Grozījumi Augstskolu likumā”.
Spēkā stāšanās termiņš
31.12.2026.
Pamatojums
Datums, kurā stājas spēkā ar šiem grozījumiem saistītie grozījumi Augstskolu likumā (ņemot vērā ar Atveseļošanās un noturības mehānisma finansējumu finansēto reformu ieviešanas termiņus (normatīvajiem aktiem jāstājas spēkā līdz 2026. gada 31. decembrim))
1.3. Pašreizējā situācija, problēmas un risinājumi
Pašreizējā situācija
Augstākās izglītības nozarē ir veiktas reformas augstskolu iekšējā pārvaldībā, turpinās augstākās izglītības iestāžu konsolidācijas projektu īstenošana.
Profesionālās izglītības iestāžu finansēšanas kārtību nosaka Profesionālās izglītības likums, Izglītības likums un citi normatīvie akti.
Problēmas un risinājumi
Problēmas apraksts
Līdz ar plānotajiem grozījumiem Augstskolu likumā, ar kuriem plānots ieviest institucionālā un snieguma finansējuma modeli attiecībā uz valsts augstskolām, ir plānots šo modeli attiecināt arī uz valsts koledžām.
Risinājuma apraksts
Saistītais likumprojekts "Grozījumi Augstskolu likumā" (25-TA-1838) paredz atteikties no tā, ka Izglītības un zinātnes ministrija (turpmāk – IZM) un Augstākās izglītības padome nosaka valsts budžeta finansēto vietu skaitu augstskolu  un koledžu studiju programmās, tai vietā deleģējot tiesības pašai augstskolai noteikt studiju vietu skaitu.
Koledžu gadījumā koledžas varēs kopējā finansējuma ietvaros pieņemt racionālākus lēmumus par to, cik studējošo tiek uzņemti un pēc kādiem kritērijiem, koncentrējot resursus uz studējošiem, kuriem sekmes ir pietiekošas studiju pabeigšanai. Šīs pārmaiņas arī novērsīs finansiālo stimulu kavēties ar nesekmīgo studējošo atskaitīšanu, tai vietā koncentrējot resursus - gan finanšu līdzekļus, gan akadēmiskā personāla darbu - uz studijās progresējošo studējošo izglītošanu. 

Likumprojekts ieviesīs koledžām elastīgākas iespējas noteikt samaksas principus, kuri studējošie var studēt bez maksas, kuri par daļēju samaksu jeb ar studiju maksas atlaidēm/līdzmaksājumu, un kuri no privātajiem līdzekļiem sedzot pilnas studiju izmaksas. Šie lēmumi var būt atšķirīgi, atkarībā no dažādu studiju programmu izmēra un pašizmaksām. Koledžām ir jāspēj iekšēji veikt studiju izmaksu aprēķinus un kopējā pieejamā finansējuma ietvaros pieņemt racionālus lēmumus par uzņemšanas un studiju samaksas nosacījumiem. Tām koledžām, kurām vēl nav izstrādāti studiju programmu pašizmaksu kalkulācijas rīki, kā vadlīnijas ir iespējams izmantot IZM pasūtījumā A/S KPMG Baltics veikto pētījumu par studiju vietas bāzes izmaksām un studiju tematisko jomu izmaksu koeficientiem, kā arī studiju programmu pašizmaksu kalkulācijas rīku.

Tā vietā, lai noteiktu budžeta vietas, IZM un atbildīgās nozares ministrijas slēgs vienošanos ar augstskolām par to padotībā esošajās koledžās sagatavojamo speciālistu skaitu (koledžu, kas ir tiešās pārvaldes iestādes gadījumā - rīkojumu vai starpresoru vienošanās formā), it īpaši par tiem, kas ir svarīgi tautsaimniecības attīstībai - par izglītības, veselības aprūpes, STEM jomu absolventiem, liekot uzsvaru uz rezultātu (absolvents), nevis procesu (budžeta vieta).

Tā kā spēku zaudēs tiesību norma, uz kuras pamata izdoti Ministru kabineta 2006.gada 12.decembra noteikumus Nr. 994 “Kārtība, kādā augstskolas un koledžas tiek finansētas no valsts budžeta līdzekļiem” (turpmāk- MK noteikumi Nr. 994), nepieciešams izdot jaunus noteikumus atbilstoši jaunās normas deleģējumam, ietverot kārtību, kādā tiks piešķirts finansējums studiju nodrošināšanai un snieguma finansējums. Atbilstoši konceptuālajam ziņojumam paredzēts, ka jaunajā modelī studiju bāzes finansējums tiktu balstīts nevis vienas studiju vietas izmaksās, bet gan akadēmiskā personāla “komplekta” izmaksās. Saskaņā ar pēc IZM pasūtījuma veikto izmaksu pētījumu, izglītības tematiskajās jomās ar viszemāko studiju izmaksu koeficienta minimālo vērtību, papildu algai un darba devēja valsts sociālās apdrošināšanas obligātajām iemaksām ir arī 48% izmaksu, kas saistītas ar infrastruktūru, materiāltehnisko nodrošinājumu, infrastruktūru, administrēšanu un citām pieskaitāmām izmaksām. Attiecīgi, reizinot šīs izmaksas ar Ministru kabineta 2006. gada 12. decembra Noteikumos Nr. 994 "Kārtība, kādā augstskolas un koledžas tiek finansētas no valsts budžeta līdzekļiem" 2. pielikumā esošajiem studiju izmaksu koeficientiem, ir iespējams iegūt akadēmiskā personāla "komplekta" izmaksas dažādās tematiskajās jomās, atkarībā no to resursietilpības. Studiju bāzes finansējuma aprēķinā liekot uzsvaru uz akadēmiskā personāla komplektu izmaksām, tiktu nodrošināta lielāka studiju bāzes finansējuma aprēķina sasaiste ar faktiskajām studiju programmu izmaksām.

Valsts pasūtījuma veidošanā tiks izmantots transformētās Cilvēkkapitāla attīstības padomes augstākās izglītības domnīcas formāts, iesaistot nozaru ministrijas un sociālos un sadarbības partnerus, lai nodrošinātu valsts pasūtījuma atbilstību darba tirgus vajadzībām un nozaru vajadzībām. Precīza valsts pasūtījuma veidošanas kārtība tiks noteikta Ministru kabineta noteikumu līmenī.

Pārejot uz jaunu aprēķina kārtību, iestādēm netiks samazināts esošais finansējums un netiks noteikta prasība nodrošināt pilnu "komplektu" esošā finansējuma ietvaros. Šī komplekta mērķis ir radīt augstākās izglītības iestāžu izmaksu grozu, kas tiktu izmantots par pamatu izmaksu aktualizācijā, izrietot no izmaiņām sagaidāmajās izmaksās. Koledžām akadēmiskā personāla komplekta sastāvs tiks noteikts atbilstoši koledžu mācībspēku struktūrai. Ar šādu pieeju, kombinējot to ar jau veiktajām izmaiņām snieguma finansējuma aprēķina formulā MK noteikumos Nr.994, kas uzliek lielāku uzsvaru uz sagatavoto absolventu skaitu, tiktu gan noteikts skaidrs un saprotams studiju bāzes finansējuma aprēķins, kas ņemtu vērā arī studiju jomas koeficientus, gan tiktu likts uzsvars uz kvalitatīvu absolventu sagatavošanu.

Profesionālās izglītības likuma gadījumā tiek ierosināti grozījumi, likumā ietverot koledžas domes kompetences, kas būtu salāgotas ar jauno finansēšanas modeli, kā arī noteikt, ka valsts koledžas, tādā pašā kārtībā kā valsts dibinātās augstskolas, saņem institucionālo un snieguma finansējumu.
Tā vietā, lai noteiktu budžeta vietas, Izglītības un zinātnes ministrija un atbildīgā nozares ministrija slēgs vienošanos ar koledžām (kuras nav tiešās pārvaldes iestādes) vai tām atvasinātajām publiskajām personām, kuru padotībā ir attiecīgās koledžas, par sagatavojamo speciālistu skaitu, it īpaši par tiem, kas ir svarīgi tautsaimniecības attīstībai - par izglītības, veselības aprūpes, STEM jomu absolventiem, liekot uzsvaru uz rezultātu (absolvents), nevis procesu (budžeta vieta). Šāda kārtība tiks noteikta Augstskolu likuma 78.pantā, kurš būs kā pamats institucionālā un snieguma finansējuma piešķiršanai kā valsts augstskolām, tā arī valsts koledžām.
Lai nodrošinātu pārejas periodu, likumprojekts papildināts ar pārejas noteikumu, kas paredz, ka koledžas nodrošina studējošajiem, kuri līdz 2026. gada 30. decembrim ir imatrikulēti no valsts budžeta finansētajās studiju vietās, studijas no valsts budžeta finansētajās studiju vietās atbilstoši likuma redakcijai, kura ir spēkā līdz 2026. gada 30. decembrim, un noslēgto studiju līgumu nosacījumiem.
Vai ir izvērtēti alternatīvie risinājumi?
Jā
Apraksts
2022.gadā ministrija publiskoja informatīvā ziņojuma projektu “Par turpmāko augstākās izglītības finansējumu” (pieejams https://www.izm.gov.lv/lv/augstakas-izglitibas-finansesanas-modelis ) un rīkoja vairākas diskusijas ar nozares organizācijām par tajā piedāvātiem risinājumiem. Tā rezultātā grozījumi neparedz līdzmaksājuma koncepcijas ieviešanu kā vienīgo risinājumu, piedāvājot elastīgāku regulējumu- tiesības pašai augstskolai noteikt studiju vietu skaitu, studiju maksas nosacījumus, kā arī elastīgāk plānot studiju finansējumu. Koledžu gadījumā koledžas dome noteiks un koledžas dibinātājs apstiprinās studiju vietu skaitu, studiju vietas finansēšanas principus no koledžas un valsts piešķirtajiem valsts budžeta līdzekļiem, kā arī studiju maksas nosacījumus.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Jā
Skaidrojums
Izglītības un zinātnes ministrija izstrādā un uztur augstākās izglītības jomas monitoringu. Tādējādi jauno augstākās izglītības finansēšanas principu ieviešanas pēcpārbaudes (ex-post) izvērtējums notiks minētā monitoringa ietvaros.
Kas veiks ex-post novērtējumu?
Izglītības un zinātnes ministrija
Ietekmes pēcpārbaudes veikšanas termiņš
2030-01-01
Rezultāti/rādītāji, pēc kā tiek vērtēta tiesību akta (vai kādas tā daļas) mērķa sasniegšana
Rezultāts
Pieaudzis pilnā slodzē nodarbinātā akadēmiskā personāla īpatsvars, pieaugusi augstākās izglītības absolventu nodarbinātība 0. līdz 3. profesiju pamatgrupā.
Rādītājs
“Izglītības attīstības pamatnostādņu 2021.–2027. gadam “Nākotnes prasmes nākotnes sabiedrībai””[1] rādītāji- augstākās izglītības absolventu nodarbinātība 0. līdz 3. profesiju pamatgrupā (vadītāji, vecākie speciālisti un speciālisti), akadēmiskā personāla, kuri nodarbināti pilna laika slodzē augstākās izglītības institūcijās, īpatsvars,   un citi pamatnostādnēs paredzētie rādītāji attiecībā uz augstāko izglītību.

[1] https://likumi.lv/ta/id/324332-par-izglitibas-attistibas-pamatnostadnem-2021-2027-gadam
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
studenti
Ietekmes apraksts
Studējošie varēs pretendēt uz koledžas apmaksātām studiju vietām, studiju vietām ar studējošā līdzfinansējumu vai studiju vietām ar studējošā personīgo finansējumu. Koledžas nodrošinās studējošajiem, kuri līdz 2026. gada 30. decembrim ir imatrikulēti no valsts budžeta finansētajās studiju vietās, studijas valsts finansētajās studiju vietās atbilstoši likuma redakcijai, kura ir spēkā līdz 2026. gada 30. decembrim, un noslēgto studiju līgumu nosacījumiem.
Juridiskās personas
valsts dibinātās augstskolas un koledžas
Ietekmes apraksts
Projekts neparedz pārmaiņas attiecībā uz privātpersonu dibinātām koledžām.

Projekts ievieš pārmaiņas attiecībā uz valsts koledžām. Līdz šim studiju finansējums tika piešķirts, balstoties uz budžeta vietu skaitu un detalizētām normētām izmaksām par budžeta vietas studiju bāzi, studiju līmeņa un studiju tematiskās jomas koeficientiem. Tā vietā studiju finansējums tiks piešķirts kā viena summa, kuras ietvaros koledža noteiks un dibinātājs apstiprinās studiju vietu skaitu, kā arī studiju maksas nosacījumus. Koledžai būs lielāks elastīgums nekā līdz šim attiecībā uz maksas nosacījumu veidošanu, piemēram, tiesības ieviest līdzmaksājumu, lai segtu daļu no izmaksām no valsts piešķiramā studiju finansējuma un daļu no studējošiem, uzņemt studējošos bez maksas (līdzīgi kā iepriekš- valsts budžeta finansētajās studiju vietās), uzņemt studējošos, kas segtu pilnu studiju maksu, kā arī ieviest dažādus nosacījumus studējošo rotācijai starp šīm kategorijām, atbilstoši koledžas mērķim sagatavot absolventus noteiktajās studiju jomās.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Jā
Ietekmes apraksts
Jaunais finansēšanas modelis tuvinās augstākās izglītības atbilstību darba tirgum un nodrošinās efektīvāku augstākās izglītības finansējuma izlietošanu.
2.2.3. uz uzņēmējdarbības vidi:
Nē
2.2.4. uz mazajiem un vidējiem uzņēmējiem:
Nē
2.2.5. uz konkurenci:
Nē
2.2.6. uz nodarbinātību:
Jā
Ietekmes apraksts
Augstākā izglītība ir efektīvākais sociālās mobilitātes instruments. Izglītības un zinātnes ministrijas izveidotā absolventu monitoringa dati demonstrē atdevi no augstākās izglītības gan tajā, ka absolventu ienākumi jau trešo gadu pēc absolvēšanas par 50% pārsniedz vidējos ienākumus valstīs, gan tajā, ka absolventi strādā kvalificētāku darbu nekā valsts iedzīvotāji vidēji. Tiem ir mazāks bezdarba risks.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
-
Cita informācija
Likumprojektā noteiktā pāreja uz institucionālās finansēšanas modeli koledžās tiks nodrošināta esošā finansējuma ietvaros. 
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Augstskolu likums
Pamatojums un apraksts
Grozījumi Profesionālās izglītības likumā tiek ierosināti, pamatojoties uz grozījumiem Augstskolu likumā par augstākās izglītības institucionālās finansēšanas modeļa ieviešanu.
Atbildīgā institūcija
Izglītības un zinātnes ministrija
4.1.2. Izglītības likums
Pamatojums un apraksts
Kopā ar šo likumu un Augstskolu likumu tiek grozīts arī Izglītības likums, izsakot 12.panta otro daļu un 14.panta 23.punktu jaunā redakcijā.
Atbildīgā institūcija
Izglītības un zinātnes ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
-
Nevalstiskās organizācijas
-
Cits
-
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
Projekta saturs ir ticis pārrunāts Saeimas Izglītības, kultūras un zinātnes komisijas sēdēs, kurās piedalījās arī augstākās izglītības nozares pārstāvji. Ir notikušas sarunas ar augstskolu pārstāvjiem, piedaloties arī Latvijas Studentu apvienības pārstāvjiem. Jaunais augstskolu finansēšanas modelis prezentēts arī Rektoru padomes un Augstākās izglītības padomes sēdē. Likumprojekts tiks nodots publiskajai apspriešanai.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izglītības un zinātnes ministrija
Valsts koledžas
7.2. Administratīvo izmaksu monetārs novērtējums
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Izglītības un zinātnes ministrija
	
	

	

	

	

	
	

	Valsts koledžas
	palielinās
Vērtības nozīme:
	

	

	

	

	
	Šo novērtējumu uz projekta izstrādes brīdi nav iespējams noteikt, jo šāds novērtējums ir katras koledžas kompetencē, un katrai koledžai tas būs atšķirīgs.

	Kopā
	0,00
	


7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Tiks paaugstināta koledžu autonomija studiju vietu plānošanā, finansējuma izlietošanā un maksas nosacījumu noteikšanā.

	5. Tiks veikta iekšējo institūcijas procesu efektivizācija
	Jā
	Koledžu finanšu stimuls mainīsies no budžeta vietu aizpildīšanas uz absolventu sagatavošanu un kvalitatīvo rādītāju sasniegšanu.

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Jā
Apraksts
Tiks sasniegti rīcības virziena mērķa [145] “Izglītības kvalitāte uzņēmējdarbībā un dzīvē izmantojamu zināšanu un prasmju ieguvei ikvienam valsts iedzīvotājam.” progresa rādītāji [151] “Vidējās un augstākās izglītības iestāžu nesenu (pirms viena-trim gadiem) absolventu  (20–34 gadu vecumā) nodarbinātības līmenis” un [163] “Dabaszinātņu, matemātikas un informācijas tehnoloģiju jomu absolventu īpatsvars no kopējā absolventu skaita augstākajā izglītībā”
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

